Fólkatingslimur fyri Dansk Folkeparti, Peter Skaarup, leggur press á flokkarnar Socialdemokratiet og Venstre, og vil hava eitt svar, um hvat hesir flokkarnir halda um uppskotið. Hvørki Socialdemokratiet ella Venstre hava tikið endaliga støðu til uppskotið. Mette Frederiksen, fólkatingslimur fyri Socialdemokratiet, sigur, at hóast hon er ímóti burka og niqab, so er hon ikki før fyri at taka endaliga støðu til uppskotið enn. Skal løgreglan hava til uppgávu at lata tær kvinnur, ið ganga í burka, úr? Slíkir spurningar mugu svarast áðrenn eitt slítk forboð kann setast í verk, sigur Mette Frederiksen. Burka og niqab eru pløgg ið ofta eru brúkt av muslimskum kvinnum í miðeystri. Mong halda, at tey eru kvinnukúgandi og at ongar kvinnur velja at ganga í hesum sjálvbodnar. Onnur halda, at tað má vera upp til tann einstaka at avgerða, hvussu man vil lata seg í ella ikki. Tað eru tó mong lond, ið hava snikkað lógaruppskot saman um hesi pløggini. Hetta er t. d. í størvum innan skúlaverk, heilsuverk og almenna flutningskervið. Sum haldari fært tú atgongd til alt tilfar í blaðnum á netinum, umframt tíðindi. Trýst á "Tekna hald" og skráset teg